pl hu hu hu pl hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu pl hu en is hu hu hu hu hu pl en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu zh zh hu hu es hu hu hu hu hu hu hu hu en hu hu hu hu hu hu hu hu hu hu hu en ca hu hu hu hu hu hu hu hu hu hu hu hu hu hu de hu hu fy
A kosár tartalma 0 termék.
A kiválasztott termék sikeresen a kosárba került.
FÁJDALOM- ÉS LÁZCSILLAPÍTÁS, MEGHŰLÉS, KÖHÖGÉS
Szív- és érrendszerre hatók, koleszterin szintet csökkentők
4 952 Ft + ÁFA
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
BETEGTÁJÉKOZTATÓ: INFORMÁCIÓK A FELHASZNÁLÓ SZÁMÁRA
Olvassa el figyelmesen az alábbi betegtájékoztatót, mely az Ön számára fontos információkat tartalmaz.
· Ez a gyógyszer orvosi rendelvény nélkül kapható. Mindemellett az optimális hatás érdekében elengedhetetlen e gyógyszer körültekintő alkalmazása.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További információkért vagy tanácsért forduljon gyógyszerészéhez.
· Sürgősen forduljon orvosához, ha tünetei nem enyhülnek, vagy éppen súlyosbodnak.
· Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.
1. Milyen típusú gyógyszer az EGIFERON gél és milyen betegségek esetén alkalmazható?
2. Tudnivalók az EGIFERON gél alkalmazása előtt
3. Hogyan kell alkalmazni az EGIFERON gélt?
5 Hogyan kell az EGIFERON gélt tárolni?
1. MILYEN TÍPUSÚ GYÓGYSZER AZ EGIFERON GÉL ÉS MILYEN BETEGSÉGEK ESETÉN ALKALMAZHATÓ?
Az EGIFERON gél hatóanyagát, az alfa-interferont, emberi fehérvérsejtek termelik. Rendelkezik vírusellenes, sejtszaporodást gátló és a szervezet különböző fertőzésekre adott (immun) válaszát befolyásoló hatással. Az ajkak és a nemi szervek herpesz vírus okozta fertőzéseiben gátolja a hólyagképződést, csillapítja a viszketést, és enyhíti a fájdalomérzést. Alkalmazható még humán papilloma vírus fertőzések lokális kezelésében.
2. TUDNIVALÓK AZ EGIFERON GÉL ALKALMAZÁSA ELŐTT
Ne alkalmazza az EGIFERON gélt:
ha allergiás (túlérzékeny) az interferonra vagy az EGIFERON gél bármely egyéb összetevőjére.
Az EGIFERON gél fokozott elővigyázatossággal alkalmazható:
Jelenleg nem ismert olyan betegség vagy állapot, amelynek fennállása eseten az EGIFERON gélt ne lehetne alkalmazni, ill. alkalmazása fokozott elővigyázatosságot igényelne.
A kezelés ideje alatt alkalmazott egyéb gyógyszerek
Ha betartja a gél alkalmazására vonatkozó előírást, gyógyszerkölcsönhatásokra gyakorlatilag nem kell számítani.
Mielőtt bármilyen gyógyszert elkezdene szedni, beszélje meg kezelőorvosával vagy gyógyszerészével.
Fennálló terhességről, szoptatásról minden gyógyszer alkalmazása előtt tájékoztassa gyógyszerészét, kezelőorvosát. Az EGIFERON gél terhesség és szoptatás alatti alkalmazhatóságáról nem áll rendelkezésre adat.
A készítmény hatásai a gépjárművezetéshez és gépek üzemeltetéséhez szükséges képességekre
A gépjárművezetéshez és gépek üzemeltetéséhez szükséges képességekre gyakorolt hatást nem észleltek.
Fontos információk az EGIFERON gél egyes összetevőiről
Metil-parahidroxibenzoátot tartalmaz. Esetleg későbbiekben jelentkező allergiás reakciókat okozhat.
3. HOGYAN KELL ALKALMAZNI AZ EGIFERON GÉLT?
Amennyiben nem biztos az adagolást illetően, kérdezze meg orvosát vagy gyógyszerészét.
A készítményt mindig csak az érintett bőrterületen és az előírt napi sűrűséggel alkalmazza!
A beteg bőrfelületet naponta 4-5 alkalommal kell vékonyan bekenni. A kezelést a herpeszes betegség kezdeti szakaszában – amikor feszülő, viszkető érzést észlel – a legrövidebb időn belül el kell kezdeni. Az ajkak és a nemi szervek herpesze eseten a kezelés időtartama 3-5 nap, kivételesen az eset súlyosságától függően 6-10 nap. Szemölcs kezelése általában 6-12 hét.
Ha a javasolt kezelési idő alatt bőrpanaszai nem gyógyulnak, forduljon orvosához!
Ha az előírtnál több EGIFERON gélt alkalmazott
Túladagolásra nem kell számítani még a 20 g töltettömegű gél esetleges egyszerre történő felhasználása esetén sem, mert ennek hatóanyagtartalma sem több az injekciós adagolás során javasolt napi adagnál.
Ha elfelejtette alkalmazni az EGIFERON gélt
Ne alkalmazzon dupla adagot az elfelejtett adag pótlására.
Ha bármilyen további kérdése van a készítmény alkalmazásával kapcsolatban, kérdezze meg orvosát vagy gyógyszerészét.
Mint minden gyógyszer, így az EGIFERON gél is okozhat mellékhatásokat, amelyek azonban nem mindenkinél jelentkeznek.
Ha az alábbi tünetek bármelyikét észleli, Önnek súlyos túlérzékenységi (allergiás) reakciója lehet az interferonnal szemben, és sürgős orvosi segítségre lehet szüksége. A készítmény alkalmazását feltétlenül hagyja abba, és értesítse orvosát, vagy jelentkezzen a legközelebbi kórház ügyeletén, illetve értesítse a mentőket:
· az ajkak, a száj vagy a torok duzzadása, amely nyelési vagy légzési nehézséget okoz,
· ájulás vagy ájulásszerű rosszullét.
A fenti rendkívül súlyos mellékhatások gyakorisága nagyon kicsi.
A nagyon ritkán előforduló allergiás reakció jele ez a tünet is. A gyógyszer alkalmazását feltétlenül hagyja abba, a további teendőket beszélje meg orvosával. Ha a kiütések kifejezetten, testszerte jelentkeznek, az esetleges súlyos tünetek megelőzése érdekében forduljon azonnal orvoshoz!
Az alkalmazás helyén átmeneti kivörösödést, enyhe bőrszárazságot okozhat. Lehetséges, hogy a fenti mellékhatások egyike sem jelentkezik, vagy nem a fenti mellékhatások jelentkeznek az Ön esetében.
Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.
5. HOGYAN KELL AZ EGIFERON GÉLT TÁROLNI?
2°C és 8°C közötti hőmérsékleten (hűtőszekrényben) tárolandó.
A gyógyszer gyermekektől elzárva tartandó!
A dobozon feltüntetett lejárati idő után ne alkalmazza az EGIFERON gélt. A lejárati idő a megadott hónap utolsó napjára vonatkozik.
A gyógyszereket nem szabad a szennyvízzel vagy a háztartási hulladékkal együtt megsemmisíteni. Kérdezze meg gyógyszerészét, hogy szükségtelenné vált gyógyszereit miként semmisítse meg. Ezek az intézkedések elősegítik a környezet védelmét.
Mit tartalmaz az EGIFERON gél?
50 000 NE alfa-interferon (természetes alfa-interferon) 1 g gélben.
Hidrogél alap (Metil-parahidroxibenzoát, trolamin, karbopol, injekcióhoz való víz).
Milyen a készítmény külleme és mit tartalmaz a csomagolás?
Színtelen, szagtalan, áttetsző, homogén, könnyen kezelhető, vízzel lemosható gél.
2 g gél vagy 20 g gél csavaros kupakkal lezárt dupla-epoxy lakk réteggel bevont alumínium tubusban.
A forgalomba hozatali engedély jogosultja és a gyártó:
1092 Budapest, Hőgyes Endre utca 4.
OGYI-T-4859/01 (1 x 105 NE) 2 g
OGYI-T-4859/02 (1 x 106 NE) 20 g
A betegtájékoztató engedélyezésének dátuma: 2008. március 06.
Mail Facebook Twitter Google +
vásárolj még 15 000 Ft összegért!
Ez egy olyan víruscsalád, amely mind emberekben ,mind pedig állatokban megbetegedéseket okozhat.A koronavírusok okozta emberi megbetegedések súlyossága esetenként eltérő: a klinikai kép az enyhe, hétköznapi náthától a súlyosabb légúti megbetegedésig terjedhet. Vannak a víruscsaládnak olyan tagjai,amelyek komolyabb megbetegedéseket okoznak, ilyen a SARS-CoVvagy a MERS-CoVA legújabban felfedezett koronavírus a COVID-19fertőzést okozza.
Az aranyér és visszérAz aranyérbetegség és a visszérbetegség is olyan, a vénás rendszert érintő kórfolyamat, amik az életmód változtatás mellett - a kezdeti fázisban- gyógyszeres kezeléssel is karbantarthatók. A vénás rendszer gyengeségének genetikai oka is van, a tény azonban, hogy egyre több embert érint a betegség egyértelművé teszi, hogy az életmódbeli tényezők milyen fontosak ebben az esetben. Az ülőmunka, a mozgásszegény életmód, a túlsúly, a dohányzás mind olyan faktorok, amelyek elősegítik a betegség kialakulásást
HegkezelésMi is az a heg? A heg a mélyebb hámsérülések után fennmaradt, a sebek gyógyulása után kialakult szövet. Fontos tudni, hogy a hegszövet, nem normális szövet. Nincsennek benne izzadság-, faggyú mirigyek, vagy szőrtüszők és működésében is eltér az előtte ott lévő szövettől. Életünk során előbb utóbb mind szerezünk magunknak kisebb-nagyobb sérülésekből származó, műtéti vagy a pattanások után maradt hegeket. A hegek a személyiségünk részét is képezik, viszont ha feltűnő helyen vannak, ronthatják az önbizalmunkat, önértékelési zavarokat okozhatnak. Ha kiterjedtebb hegről van szó, nem csak esztétikai problémák merülhetnek fel. A heg viszkethet, fájhat, ha hajlatokban van feszülő érzést kelthet, ami a mozgásban is akadályozhat minket. Éppen ezért a minél kisebb hegesedéssel járó sebgyógyulás kiemelkedően fontos.
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
9022 Győr, Jedlik Ányos u. 16.
+36 96 / 310-206
2022. Aranyhajó Patika Gyógyszertár. Minden jog fenntartva.